<classify> WAZIRI wa Nchi, Ofi si ya Rais, Tawala za Mikoa na Serikali za Mitaa, Selemani Jafo amewaonya viongozi wa mikoa watakaoshindwa kutumia mshitiri kuhakikisha dawa zinapatikana kwenye vituo vya afya kwa asilimia 98, ikiwa ni hatua kubwa ya kuboresha huduma za afya nchini.Jafo ametoa onyo hilo jana wakati wa uzinduzi wa kitaifa wa mfumo wa uboreshaji wa upatikanaji wa dawa na vifaa tiba kupitia mshitiri mzabuni binafsi, huku akisisitiza kuwachukulia hatua kali wote watakaochelewesha upitishaji wa mfumo mpya wa ununuzi wa dawa kwa kutumia mshitiri mmoja.Mfumo huo mpya umeanzishwa na utapaswa kutumika kwa mikoa yote nchini, ambao kila mshitiri atakayekuwa na jukumu la kusambaza dawa katika hospitali na vituo vya afya kuziba pengo mahali ambapo Bohari ya Dawa MSD itashindwa kufikia mahitaji asilimia 100.Tatizo la kukosekana kwa dawa na vifaa tiba sasa limepata ufumbuzi, nahitaji kupata taarifa za utekelezaji Oktoba 30, pia vituo vya afya, zahanati na hospitali zote zipatikane dawa kwa asilimia 98, alisema.Alisema anafahamu kuwa wapo watendaji watakaoupinga mfumo huo kwa maslahi binafsi, hivyo wanaweza kuwa na vikwazo vya kuuzewesha mchakato wa kuanza kutekelezwa kwenye mikoa husika.Hadi ifikapo tarehe 31 Oktoba sitaki kusikia mkoa wowote hauna washitiri, mambo haya yana maslahi mapana kuna mikoa inayosuasua viongozi wake wajiandae maana inawezekana wamejipa majina kwenye maduka ya dawa, alisema waziri huyo.Akizungumzia mfumo huo, Mganga Mkuu wa Mkoa wa Dar es Salaam, Dk Grace Magembe alisema ulianza kufanyiwa majaribio katika mikoa ya Dodoma, Shinyanga na Morogoro, ambako umeonesha mafanikio.Alisema ununuzi wa dawa kutoka kwa kwa washitiri zinatokana na vyanzo vya mapato ya huduma za afya, bima za afya na michango ya wahisani, hivyo haitahusishwa na fedha za Bajeti ya Serikali. Alisema ulianzishwa na mradi wa ushirikiano kati ya Tanzania na Uswisi kupitia Mradi wa Health Promotion and System Strengthening HPSS unaojulikana kama Tuimarishe Afya Project unasimamiwa na Shirika la Swiss TPH.  <topic>: KITAIFA 